CELEX: 32012R0333
Language: sk
Date: 2012-04-19 00:00:00
Title: Vykonávacie nariadenie Komisie (EÚ) č. 333/2012 z  19. apríla 2012 o povolení prípravku dvojmravčana draselného ako kŕmnej doplnkovej látky pre všetky druhy zvierat, ktorým sa mení a dopĺňa nariadenie (ES) č. 492/2006  Text s významom pre EHP

20.4.2012   
            
            
               SK
            
            
               Úradný vestník Európskej únie
            
            
               L 108/3
            
         VYKONÁVACIE NARIADENIE KOMISIE (EÚ) č. 333/2012
   z 19. apríla 2012
   o povolení prípravku dvojmravčana draselného ako kŕmnej doplnkovej látky pre všetky druhy zvierat, ktorým sa mení a dopĺňa nariadenie (ES) č. 492/2006
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje schvaľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 uvedeného nariadenia sa stanovuje opätovné preskúmanie doplnkových látok povolených podľa smernice Rady 70/524/EHS (2).
            
         
               (2)
            
            
               Dvojmravčan draselný, číslo CAS 20642-05-1, bol povolený bez časového obmedzenia v súlade so smernicou 70/524/EHS ako kŕmna doplnková látka na používanie v prípade všetkých druhov zvierat nariadením Komisie (ES) č. 492/2006 (3). Uvedená doplnková látka bola následne zapísaná do registra kŕmnych doplnkových látok Spoločenstva ako existujúci produkt v súlade s článkom 10 ods. 1 nariadenia (ES) č. 1831/2003.
            
         
               (3)
            
            
               V súlade s článkom 10 ods. 2 nariadenia (ES) č. 1831/2003 v spojení s jeho článkom 7 bola predložená žiadosť o opätovné preskúmanie dvojmravčana draselného ako kŕmnej doplnkovej látky pre všetky druhy zvierat a o zaradenie danej doplnkovej látky do kategórie doplnkových látok „technologické doplnkové látky“. K uvedenej žiadosti boli pripojené údaje a doklady požadované podľa článku 7 ods. 3 nariadenia (ES) č. 1831/2003.
            
         
               (4)
            
            
               Európsky úrad pre bezpečnosť potravín (ďalej len „úrad“) dospel vo svojom stanovisku z 13. decembra 2011 (4) k záveru, že dvojmravčan draselný nemá v rámci navrhovaných podmienok použitia nežiaduce účinky na zdravie zvierat, zdravie spotrebiteľov, ani na životné prostredie, a že je účinný pri zvyšovaní trvanlivosti surových rýb a vedľajších rybích produktov. Úrad dospel k záveru, že ak sa prijmú primerané bezpečnostné opatrenia, nevzniknú žiadne bezpečnostné riziká pre používateľov. Úrad tiež overil správu o metóde analýzy tejto kŕmnej doplnkovej látky v krmive, ktorú predložilo referenčné laboratórium zriadené nariadením (ES) č. 1831/2003.
            
         
               (5)
            
            
               Z posúdenia dvojmravčana draselného vyplýva, že podmienky povolenia stanovené v článku 5 nariadenia (ES) č. 1831/2003 boli splnené. Preto by sa používanie uvedenej látky malo povoliť podľa prílohy k tomuto nariadeniu.
            
         
               (6)
            
            
               V dôsledku nového povolenia udeleného týmto nariadením by sa článok 3 a príloha III v nariadení (ES) č. 492/2006 mali vypustiť.
            
         
               (7)
            
            
               Keďže úpravy podmienok povolenia danej kŕmnej doplnkovej látky nesúvisia s bezpečnostnými dôvodmi, je vhodné povoliť prechodné obdobie na odstránenie existujúcich zásob premixov a kŕmnych zmesí obsahujúcich tento prípravok, povolený nariadením (ES) č. 492/2006.
            
         
               (8)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok uvedený v prílohe, ktorý patrí do kategórie doplnkových látok „technologické doplnkové látky“ a do funkčnej skupiny „konzervačné látky“, sa za podmienok stanovených v uvedenej prílohe povoľuje ako doplnková látka vo výžive zvierat.
   Článok 2
   Článok 3 a príloha III v nariadení (ES) č. 492/2006 sa vypúšťajú.
   Článok 3
   Premixy a kŕmne zmesi označené v súlade so smernicou 70/524/EHS pred nadobudnutím účinnosti tohto nariadenia a obsahujúce dvojmravčan draselný, povolené nariadením (ES) č. 492/2006, sa môžu naďalej uvádzať na trh a používať až do vyčerpania existujúcich zásob.
   Článok 4
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. apríla 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Ú. v. ES L 270, 14.12.1970, s. 1.
   
      (3)  Ú. v. EÚ L 89, 28.3.2006, s. 6.
   
      (4)  Vestník EFSA (EFSA Journal) 2012; 10(1):2530.
   
      PRÍLOHA
      
                  Identifikačné číslo doplnkovej látky
               
               
                  Názov držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Ostatné ustanovenia
               
               
                  Koniec platnosti povolenia
               
            
                  mg účinnej látky na kg kompletného krmiva s obsahom vlhkosti 12 %
               
            
                  
                     Kategória technologických doplnkových látok. Funkčná skupina: konzervačné látky
                  
               
            
                  1a237a
               
               
                  —
               
               
                  dvojmravčan draselný
               
               
                  
                               
                           
                           
                              
                                 Zloženie doplnkovej látky
                              
                              
                                           
                                       
                                       
                                          Dvojmravčan draselný: 50 ± 5 %,
                                       
                                    
                                           
                                       
                                       
                                          Voda: 50 ± 5 %.
                                       
                                    
                        
                               
                           
                           
                              
                                 Charakteristika účinnej látky
                              
                              dvojmravčan draselný
                              č. CAS 20642-05-1
                              C2H3O4K
                              vyrobený chemickou syntézou
                           
                        
                               
                           
                           
                              
                                 Metóda analýzy
                                  (1)
                              
                              
                                           
                                       
                                       
                                          Stanovenie draslíka v kŕmnej doplnkovej látke:
                                          EN ISO 6869: atómová absorpčná spektrometria (AAS) alebo EN 15510: atómová emistná spektrometria s indukčne viazanou plazmou (ICP-AES)
                                       
                                    
                                           
                                       
                                       
                                          Stanovenie celkového obsahu mravčana v kŕmnej doplnkovej látke: EN 15909: reverzná fáza HPLC-UV
                                          Na stanovenie celkového obsahu mravčana v premixoch a krmivách:
                                          Ionová exklúzna vysokoúčinná kvapalinová chromatografia s UV detekciou alebo detekciou indexu lomu (HPLC-UV/RI) alebo metóda ionovej chromatografie s detekciou elektrickej vodivosti (IC/ECD).
                                       
                                    
                        
               
                  všetky druhy zvierat
               
               
                  —
               
               
                  —
               
               
                  —
               
               
                  
                              1.
                           
                           
                              Povolené len v prípade surových rýb a vedľajších rybích produktov použitých ako krmivo, v maximálnom množstve 9 000 mg dvojmravčana draselného ako účinnej látky na kg surových rýb.
                           
                        
                              2.
                           
                           
                              V prípade použitia v krmive pre ošípané zmes rôznych zdrojov dvojmravčana draselného v kompletnom krmive nesmie presiahnuť povolenú maximálnu úroveň 18 000 mg na kg kompletného krmiva v prípade odstavených prasiatok a 12 000 mg na kg kompletného krmiva v prípade prasníc a ošípaných vo výkrme.
                           
                        
                              3.
                           
                           
                              V pokynoch na použitie uveďte:
                              „Súčasné používanie s inými organickými kyselinami pri maximálnych povolených dávkach je kontraindikované.“
                           
                        
                              4.
                           
                           
                              
                                 „Na účely bezpečnosti: počas manipulácie sa musí použiť ochranná dýchacia maska, ochranné okuliare a rukavice.“
                              
                           
                        
               
                  11. mája 2022
               
            
         (1)  Podrobné informácie o analytických metódach sú k dispozícii na tejto internetovej stránke referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx